**VZDELÁVACÍ PROGRAM - GEOGRAFIA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Marcela Štarková**

**Pre 7. ročník - schválené MZ, dňa: 27.8.2019**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

<https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/>

<http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia_vppre_zz_vin_2016.pdf>

**VZDELÁVACÍ PROGRAM - GEOGRAFIA - 7. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

V rámci vyučovacieho predmetu geografia žiaci získavajú základné poznatky o svojej vlasti a o svete. Učivo nadväzuje na poznatky, ktoré si žiaci osvojili vo vlastivede. Žiaci postupujú od miestnej krajiny k poznaniu SR, jej postavenia v Európe, k základným informáciám o Európe a o svete. Súčasťou vyučovania geogeafie je práca s rôznymi druhmi máp. Práca s mapou nie je len prostriedkom, ale aj cieľom vyučovania, aby žiaci boli schopní orientovať sa podľa mapy aj v praktickom živote. V rámci geografického učiva si žiaci osvojujú základy ochrany a tvorby životného prostredia. Žiaci si osvojujú základné vedomosti o svojej vlasti, regióne, v ktorom žijú, kultúre a národnej identite v európskom priestore. Učia sa chápať odlišnosti medzi jednotlivými kultúrami, vážiť si tradície národov, snažiť sa o spolužitie so všetkými národmi a národnosťami. Osvojujú si poznatky o vzťahoch medzi zložkami prírodného prostredia a ľudskou spoločnosťou, zručnosti pri práci s mapou, učia sa využívať doplňujúce zdroje informácií.

**CIELE PREDMETU**

* Získať základné poznatky o postavení Zeme v slnečnej sústave,
* informatívne vedieť základné pojmy, ktorými sú označené objekty vesmíru,
* osvojiť si základné informácie o Európe,
* vedieť sa orientovať na mape Európy,
* naučiť sa pracovať s fyzikálnou a politickou mapou.

**Ročník: siedmy**

**Počet vyučovacích hodín v školskom roku: 1 hodina týždenne - 33 hodín ročne**

|  |
| --- |
|  |
| Počet hodín | Vzdelávacia oblasť | Téma | Proces | Obsah |
|   | Človek a spoločnosť | **Zem a jej zobrazenie****Európa ako svetadiel** | Žiakov vedieme k získaniu zručnosti pracovať s mapami a vyvodzovať z nich základné charakteristiky zobrazovaného územia. Učíme ich chápať odlišnosti a tradície národov, snažiť sa o spolužitie so všetkými národmi a národnosťami. V rámci vyučovania venujeme dostatočný priestor práci s mapami a ďalšími doplňujúcimi informáciami. Žiakom prezentujeme aj informácie, ktoré pomáhajú žiakom získať vzťah k predmetu. | Tvar a veľkosť Zeme. Glóbus ako zobrazenie Zeme. Základné pohyby Zeme. Vesmír – Slnečná sústava. Výskum vesmíru. Kozmonautika. Mapa zemských pologúľ. Svetadiely, oceány. Určovanie polohy na mape podľa svetových strán. Európa ako svetadiel Európa – poloha, členitosť, povrch. Podnebie a vodstvo Európy. Obyvateľstvo, štáty Európy. SR – jej poloha v Európe. Hranice, naši susedia. Európske štáty. Stredná Európa Česko, Poľsko, Maďarsko, Rakúsko, Švajčiarsko, Nemecko. Východná Európa: Ukrajina, Bielorusko, Rusko. Západná Európa: Veľká Británia, Írsko, Francúzsko, Holandsko, Belgicko. Južná Európa: Španielsko, Portugalsko, Taliansko. Juhovýchodná Európa: Grécko, Slovinsko, Chorvátsko a bývalé štáty Juhoslávie, Albánsko, Moldavsko, Rumunsko a Bulharsko. Severná Európa: Švédsko, Nórsko, Fínsko, Dánsko, Island, Lotyšsko, Litva, Estónsko. Najmenšie štáty v Európe: Lichtenštajnsko, Andorra, Malta, Vatikán, Luxembursko, Monako.  |
| Prierezová téma naplnená v rámci tematického celkuOsobný a sociálny rozvoj | * porozumieť sebe a iným
* uvedomiť si postavenie členov rodiny v rámci socializácie
 |
| Prierezová téma naplnená v rámci tematického celkuOchrana života a zdravia | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom)
* osvojiť si základné činnosti súvisiace s pohybom a pobytom v prírode
 |
| Prierezová téma naplnená v rámci tematického celkuRegionálna výchova a ľudová kultúra | * pochopiť správny význam ľudovej kultúry, zvykov a tradícii
* vytvoriť pozitívny vzťah k svojmu regiónu a krajine
 |